
Nõustamiskomisjoni moodustamine 

1. Asjaolud ja menetluse käik

Nõustamiskomisjoni ülesandeks on soovituste andmine koolikohustuse täitmise edasilükkamiseks, alla seitsmeaastase isiku kooli vastuvõtmiseks ning hariduslike erivajadustega isikute õppe ja kasvatuse korraldamiseks põhikooli- ja gümnaasiumiseaduse ja koolieelse lasteasutuse seaduses ettenähtud juhtudel. Põhikooli- ja gümnaasiumiseaduse § 50 lõike 2 kohaselt kuuluvad komisjoni koosseisu eripedagoog, logopeed, koolipsühholoog, sotsiaaltöötaja ja linnavalitsuse esindaja. Vajaduse korral võib nõustamiskomisjon kaasata oma töösse ka muid eksperte.
Narva linna nõustamiskomisjoni tegevuse jätkamiseks on Ida-Viru maavanem 16.11.2010 kirjaga nr 1.2-30/4119-2 andnud oma nõusoleku.
2. Õiguslikud alused

Vastavalt põhikooli- ja gümnaasiumiseaduse § 50 lõikele 1 võib linnavalitsus maavanema nõusolekul moodustada linna nõustamiskomisjoni. 
3. Otsus

Moodustada nõustamiskomisjon järgmises koosseisus: 

Irina Tabakova - komisjoni esimees, Narva Linnavalitsuse esindaja

Jekaterina Šemarina - komisjoni aseesimees, Narva Linnavalitsuse Kultuuriosakonna haridusteenistuse peaspetsialist

Irina Leštšenko – eripedagoog

Larissa Tsõganova – logopeed

Svetlana Gorbatšova – koolipsühholoog

Jekaterina Tihhomirova – Sotsiaalabiameti lastekaitseinspektor
4. Rakendussätted

4.1 Tunnistada kehtetuks Narva Linnavalitsuse 20.03.2013. a korraldus nr 221-k “Nõustamiskomisjoni moodustamine”.

4.2 Korraldus jõustub seadusega sätestatud korras.

4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

